че ПКНР е създало нормативна уредба, която назначените от него ръководни и надзорни кадри, отчитащи дейността си пред самото правителство, са длъжни да спазват. Следователно ПКНР използва нормативната уредба, за да упражнява значителна степен на контрол върху дейността на оказалите съдействие държавни банки при отпускането на заеми на отрасъла за производство на електрически велосипеди.
 (203)
 Комисията потърси и конкретни доказателства за упражняването на значителна степен на контрол въз основа на конкретни заеми. По време на разследването оказалите съдействие държавни банки заявиха, че при отпускането на тези заеми те са приложили подходящи политики и модели за оценка на кредитния риск.
 (204)
 Въпреки това не бяха дадени конкретни примери, свързани с включените в извадката производители износители. Както е обяснено и в съображения 144—155, четирите оказали съдействие държавни банки отказаха да предоставят информация за включените в извадката производители износители, в т.ч. направените конкретни оценки на кредитния риск, като се позоваха на съображения, свързани с нормативната уредба и договорните задължения, въпреки че Комисията им беше представила писмено съгласие от включените в извадката производители износители, с което те се отказват от правото си на поверителност.
 (205)
 При липсата на конкретни доказателства за оценка на кредитоспособността на банките Комисията провери цялостната правна среда, описана в съображения 195—202 по-горе, и действията на четирите оказали съдействие държавни банки във връзка с отпуснатите от тях заеми за включените в извадката производители износители. Това поведение явно противоречеше на официалната им позиция, заета по време на контролното посещение в ПКНР, тъй като на практика те не представиха никакви доказателства, че оперират въз основа на задълбочени пазарни оценки на риска.
 (206)
 При проверките на място беше установено, че с изключение на един производител износител, който не е имал никакви неизплатени заеми през РП, заеми са били предоставяни на останалите четири групи включени в извадката производители износители при лихвени проценти, които се доближават до референтните стойности или междубанковите референтни стойности на лихвените проценти на Китайската народна банка (КНБ), независимо от финансовото състояние на дружествата и положението им по отношение на кредитния риск. Следователно заемите са били предоставени с лихвени проценти, по-ниски от пазарните, ако се направи сравнение с процентите, отговарящите на рисковия профил на четиримата включени в извадката производители износители. Освен това един включен в извадката производител износител е получил нови заеми с подобни условия в деня, в който са били изплатени старите заеми с настъпващ падеж. По този начин схемата фактически е функционирала като система от револвиращи заеми. Още повече, че трима от петимата включени в извадката производители износители са се ползвали от банкови акцепти срещу стандартна такса от 0,05 %, независимо от финансовото състояние на дружествата и положението им по отношение на кредитния риск.
 (207)
 Поради това Комисията стигна до заключението, че ПКНР е упражнявало значителен контрол върху дейността на оказалите съдействие държавни банки по отношение на кредитната им политика и оценката на риска в отрасъла за производство на електрически велосипеди.
 Заключение относно оказалите съдействие финансови институции
 (208)
 Комисията установи, че четирите оказали съдействие държавни финансови институции прилагат гореописаната правна уредба, като упражняват държавни функции по отношение на сектора за производство